Diari Oficial de la Generalitat Valenciana


Sumari del DOGV 1109, del 18-07-1989 (1989/814549)

DECRET 99/1989, de 3 juliol, del Consell de la Generalitat Valenciana, pel qual s'accepta la cessió de la propietat, a títol gratuït d'una parcel.la situada al Puig, partida de la Marina, Fornet o Fondadero, de 1.822,12 m2 realitzada per l'Ajuntament d'EI Puig.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/03/99/dof/vci/html**

### Dades del document

Número de DOGV
:   1109

Data del DOGV
:   18-07-1989

Secció del DOGV
:   DISPOSICIONS GENERALS

Número del document
:   1989/814549


Data del document
:   03-07-1989

Organisme emissor
:   Conselleria d'Economia i Hisenda

Tipus de document
:   Decret

Decret 99/1989, de 3 de juliol, del Consell de la Generalitat Valenciana, pel qual s'accepta la cessió de la propietat, a títol gratuït, d'una parcel.la situada al Puig partida de la Marina, Fornet o Fondadero, de 1.822,12 m2, realitzada per l'Ajuntament d'El Puig.  
L?Ajuntament del Puig, en sessió realitzada el dia 2 de maig de 1989, acordà la cessió gratuïta a la Generalitat Valenciana d'una parcel·la situada en la partida de la Marina, Fornet o Fondadero, del Puig, de la qual és propietari l'Ajuntament.  
La cessió es realitza amb la finalitat determinant que s'hi construesca una Residència de Temps Lliure.  
A petició del Secretari General de la Conselleria de Treball i Seguretat Social, s'iniciaren els tràmits legals oportuns per a l'acceptació i formalització de la cessió gratuïta de la parcel·la, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell de la Generalitat Valenciana l'acceptació de la cessió gratuïta.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió celebrada el dia 3 de juliol de 1989,  
DECRETE:  
Article primer  
S'accepta la cessió, a títol gratuït, realitzada per l?Ajuntament del Puig, de la parcel·la següent:  
- Parcel·la situada en el terme municipal del Puig, partida de la Marina, Fornet o Fondadero, amb una superfície de 1.822,12 m2 i una configuració de trapezi irregular.  
Confronta: front, la futura carretera d'accés que ha de discórrer paral·lelament al passeig marítim i prop de la confluència amb aquesta, per la dreta entrant, parcel·la número 3, adjudicada a la Sra. Desamparados Gimeno Martínez, amb la qual confronta en quaranta metres cinquanta centímetres; esquerra i fons, amb parcel·la número 2. adjudicada al Sr. Miguel García Vendrell, amb la qual confronta en quaranta-dos metres cinquanta centímetres i vint-i-sis metres quaranta centímetres respectivament. La façana d'aquesta parcel·la, que dóna enfront de la futura carretera, té una configuració irregular i hi confronta en quaranta-nou metres, quatre metres i trenta-dos metres cinquanta centímetres de longitud.  
Inscrita a favor de l'Ajuntament, en segona inscripció, i com a conseqüència de permuta, al tom 1.672, llibre 155 del Puig, foli 41, finca 14.296.  
Article segon  
Aquesta cessió gratuïta de la parcel·la esmentada comporta el compromís, per part de la Generalitat Valenciana, de construir-hi una Residència de Temps Lliure, amb les condicions i limitacions establertes en l'article 111 del Reglament de Béns de les Entitats Locals.  
Article tercer  
La propietat de la parcel·la haurà d'incorporar-se a l?Inventari General de Béns i Drets de la Generalitat Valenciana, i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 3 de juliol de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI